
1. VISPĀRĪGA INFORMĀCIJA
1.1. Iepirkuma identifikācijas numurs – LNA 2026/8.
1.2. Pasūtītāja nosaukums un rekvizīti:
Latvijas Nacionālais arhīvs (turpmāk – Pasūtītājs vai LNA)
Adrese: Šķūņu iela 11, Rīga, LV-1050
Reģistrācijas Nr. 90009476367
Tālrunis: 20043706
E-pasts: pasts@arhivi.gov.lv
Tīmekļa vietne: www.arhivi.gov.lv
Bankas rekvizīti: Valsts kase
Konts Nr. LV53TREL2220663003000
1.3. Atklātu konkursu “Nestandarta mapju iegāde arhivēšanas vajadzībām” (turpmāk – Iepirkums) saskaņā ar PIL 24.panta pirmo daļu rīko iepirkumu komisija (turpmāk – Komisija), kas izveidota ar LNA 2026.gada 24.jūlija rīkojumu Nr. LV_LNA-1.4.3./17-2026 „Par iepirkuma komisiju iepirkumam “Nestandarta mapju iegāde arhivēšanas vajadzībām””.
1.4. Iepirkuma kontaktpersonas: 
Iepirkuma procedūras jautājumos – LNA Administratīvā departamenta direktora vietnieka iepirkumu jautājumos pienākumu izpildītājs Mārtiņš Miķelsons, tālrunis: 26013733, e-pasts: martins.mikelsons@arhivi.gov.lv; 
jautājumos, kas saistīti ar Iepirkuma priekšmetu un tehnisko specifikāciju – LNA Dokumentu preventīvās saglabāšanas departamenta direktore Inga Šteingolde, tālrunis 29188861, e-pasts: inga.steingolde@arhivi.gov.lv.;
jautājumos, kuri saistīti ar piegādi un tehniskajiem jautājumiem, kuri neattiecas uz Iepirkuma priekšmetu un tehnisko specifikāciju – LNA Administratīvā departamenta Tehniskā nodrošinājuma nodaļas vadītāja vietnieks Jānis Belinskis, tālrunis 29995168, e-pasts: janis.belinskis@arhivi.gov.lv.
1.5. Iepirkuma priekšmets ir nestandarta mapju (turpmāk – Prece) iegāde saskaņā ar Iepirkuma nolikuma (turpmāk – Nolikums) noteikumiem.
1.6. CPV kods: 30199500-5 – aktu vāki, ātršuvēji, kastes uzglabāšanai un līdzīgi priekšmeti.
1.7. Finansējuma avots – LNA budžets (100%).
1.8. Iepirkuma procedūra – atklāts konkurss.
1.9. Iepirkums nav sadalīts daļās. Ja pretendenta piedāvājuma kopējā cena pārsniedz Pasūtītāja iepirkumam paredzēto finansējumu, Pasūtītājs ir tiesīgs pirms līguma noslēgšanas samazināt iegādājamo Preču skaitu, saglabājot pretendenta piedāvāto vienības cenu un pārējos piedāvājuma nosacījumus. Līguma kopējā summa šādā gadījumā nepārsniedz Pasūtītāja iepirkumam paredzēto finansējumu.
1.10. Katrs pretendents drīkst iesniegt tikai vienu piedāvājuma variantu. Piedāvājumam jāaptver viss iepirkuma priekšmeta apjoms. Nevar tikt piedāvāta daļēja izpilde.
1.11. Līguma slēgšanas tiesības tiks piešķirtas pretendentam, kurš atbilst Nolikumā izvirzītajām prasībām un kura piedāvājums atbilstoši Nolikumā noteiktajiem vērtēšanas kritērijiem ieguvis vislielāko kopējo punktu skaitu.
1.12. Piedāvājumam ir jābūt spēkā 60 (sešdesmit) dienas pēc piedāvājumu iesniegšanas termiņa beigām.
1.13. Iepirkuma līguma (turpmāk – Līgums) izpildes vieta un preču piegādes termiņš:
1.13.1. Līguma izpildes vieta: preču piegāde notiek pēc adreses Skandu ielā 14, Rīgā;
1.13.2. Preču piegādes termiņš: 60 (sešdesmit) dienas no pasūtījuma nosūtīšanas brīža. 
1.14. Par Pretendentu Iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura iesniegusi piedāvājumu atbilstoši Nolikuma prasībām. Piedalīšanās Iepirkumā ir pretendenta brīvas gribas izpausme. Iepirkuma nosacījumi visiem pretendentiem ir vienādi.
2. IEPIRKUMA DOKUMENTU UN PAPILDU INFORMĀCIJAS SAŅEMŠANA
2.1. Iepirkuma dokumenti ir bez maksas un brīvi pieejami Elektronisko iepirkumu sistēmas (turpmāk - EIS) e-konkursu apakšsistēmā https://www.eis.gov.lv/EKEIS/Supplier/Procurement/178678.
2.2. Ja Pretendents ir laikus pieprasījis papildu informāciju par Nolikuma prasībām, Komisija to sniedz piecu darbadienu laikā, bet ne vēlāk kā sešas dienas pirms piedāvājumu iesniegšanas termiņa beigām.
2.3. Informācijas apmaiņa starp Pasūtītāju un Pretendentiem notiek PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Ieinteresētais Pretendents papildu informāciju par Nolikumā iekļautajām prasībām pieprasa rakstiskā veidā, ievietojot to EIS e-konkursu apakšsistēmā Pasūtītāja pircēja profilā.
2.4. Jebkura papildu informācija, tostarp arī atbildes uz Pretendentu uzdotajiem jautājumiem (norādot arī uzdotos jautājumus), saistībā ar Iepirkumu tiks publicēta EIS e-konkursu apakšsistēmā pasūtītāja Pircēja profilā https://www.eis.gov.lv/EKEIS/Supplier/Procurement/178678. 
2.5. Ja minētās ziņas pasūtītājs ir ievietojis EIS e-konkursu apakšsistēmā pasūtītāja Pircēja profilā, tiek uzskatīts, ka ieinteresētā persona ir saņēmusi papildu informāciju.
2.6. Pretendentam ir pienākums sekot informācijai, kas tiek publicēta EIS e-konkursu apakšsistēmā pasūtītāja Pircēja profilā, saistībā ar Iepirkumu. Pasūtītāja Komisija nav atbildīga par to, ja kāda ieinteresētā persona nav iepazinusies ar informāciju, kam nodrošināta brīva un tieša elektroniskā pieeja EIS e-konkursu apakšsistēmā pasūtītāja Pircēja profilā.
2.7. Laikā no piedāvājumu iesniegšanas dienas līdz to atvēršanas brīdim Komisija nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
3. PIEDĀVĀJUMA NOFORMĒŠANA UN IESNIEGŠANA
3.1. Pretendents sagatavo un iesniedz piedāvājumu saskaņā ar Nolikumā izvirzītajām prasībām.
3.2. Piedāvājums jāiesniedz elektroniski EIS e-konkursu apakšsistēmā pasūtītāja Pircēja profilā https://www.eis.gov.lv/EKEIS/Supplier/Procurement/178678. Ārpus EIS pasūtītāja Pircēja profila un/vai pēc 3.3.punktā norādītā piedāvājumu iesniegšanas termiņa iesniegtie piedāvājumi tiks atzīti par neatbilstošiem Nolikuma prasībām un tiks nosūtīti atpakaļ iesniedzējam.
3.3. Piedāvājumu iesniegšanas termiņš ir līdz 2026. gada 3.septembrim plkst.8.00. Piedāvājumi tiks atvērti EIS sistēmā https://www.eis.gov.lv/EKEIS/Supplier/Procurement/178678 2026.gada 3.septembrī plkst. 12.00. Piedāvājumu atvēršanas sanāksmes finanšu piedāvājumu kopsavilkums būs pieejams EIS.
3.4. Pirms Nolikuma 3.3.punktā noteiktā piedāvājumu iesniegšanas termiņa beigām pretendenti ir tiesīgi grozīt vai atsaukt iesniegto piedāvājumu, izmantojot attiecīgos EIS pieejamos rīkus.
3.5. Pēc Nolikuma 3.3.punktā noteiktā piedāvājuma iesniegšanas termiņa beigām pretendents:
3.5.1. nav tiesīgs grozīt iesniegto piedāvājumu;
3.5.2. ir tiesīgs atsaukt iesniegto piedāvājumu, rakstveidā par to informējot Komisiju. Šajā gadījumā piedāvājuma atsaukšana izbeidz turpmāku pretendenta dalību Iepirkumā.
3.6. Piedāvājums jāsagatavo un jāiesniedz latviešu valodā. Ja kāds no piedāvājumā iekļautajiem dokumentiem vai informatīvajiem materiāliem ir svešvalodā, tam jāpievieno tulkojums latviešu valodā, ja vien Nolikumā un tā pielikumos nav tieši paredzēta iespēja noteiktus dokumentus vai informatīvos materiālus iesniegt citās valodās.
3.7. Visiem piedāvājumā iekļauto dokumentu tulkojumiem jābūt noformētiem saskaņā ar Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” 6.punkta prasībām.
3.8. Pretendents ir tiesīgs apliecināt visus piedāvājumā esošos tulkojumus, iesniedzot vienu kopēju apliecinājumu, kas attiecas uz visiem tulkojumiem. 
3.9. Visiem piedāvājumā iekļautajiem dokumentiem jābūt skaidri salasāmiem, bez labojumiem un sagatavotiem atbilstoši Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3.10. Piedāvājumā iekļautajiem elektroniskajiem dokumentiem un drukātas formas dokumentu elektroniskajām kopijām jābūt noformētām saskaņā ar Elektronisko dokumentu likuma un Ministru kabineta 2005.gada 28.jūnija noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām attiecībā uz elektronisko dokumentu un drukātas formas dokumentu elektronisko kopiju noformēšanu un juridisko spēku.
3.11. Pretendents ir tiesīgs apliecināt visus piedāvājumā esošos atvasinātos dokumentus, iesniedzot vienu kopēju apliecinājumu, kas attiecas uz visiem atvasinātajiem dokumentiem.
3.12. Informāciju, kas ir komercnoslēpums saskaņā ar Komerclikuma 19.pantu vai kas uzskatāma par konfidenciālu informāciju, pretendents konkrēti norāda ar atzīmi “Komercnoslēpums” tikai uz tām piedāvājuma teksta daļām, kuras satur šāda rakstura informāciju. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tostarp Nolikumā iekļautā informācija, kā arī piedāvātā cena.
4. PIEDĀVĀJUMĀ IEKĻAUJAMIE DOKUMENTI UN PRASĪBAS TO SATURAM
4.1. Pieteikums dalībai Iepirkumā saskaņā ar 1.pielikumu.
4.2. Pilnvara, ja piedāvājumā iekļaujamos dokumentus paraksta Pretendenta pilnvarota persona.
4.3. Pilnvara[footnoteRef:1], ja piedāvājumu iesniedz Pretendenta pilnvarota persona. [1:  Ja pretendents vienu un to pašu personu pilnvarojis parakstīt piedāvājumā iekļaujamos dokumentus un iesniegt piedāvājumu, tad var iesniegt tikai vienu pilnvaru, kurā norādīts viss pilnvarojuma apjoms.] 

4.4. Kartona ražotāja apstiprinātas datu lapas vai sertifikāti saskaņā ar Tehniskās specifikācijas (2.pielikums) prasībām. 
4.5. Finanšu piedāvājums saskaņā ar Nolikuma 3.pielikumā esošo veidni.
4.5.1. Piedāvājuma cena jāaprēķina un jānorāda EUR ar precizitāti 2 (divas) zīmes aiz komata.
4.5.2. Piedāvājuma cenā jāiekļauj visi ar Līguma izpildi saistītie izdevumi, tostarp administratīvās izmaksas, transporta izdevumi, ražošanas izmaksas, kā arī visi iespējamie riski, kas varētu rasties, lai nodrošinātu Līguma izpildi Līgumā noteiktajos termiņos, pilnā apjomā un labā kvalitātē.
4.5.3. Elektronisko iepirkumu sistēmā jānorāda finanšu piedāvājuma summa (finanšu piedāvājuma rindas “Finanšu piedāvājuma summa, EUR bez PVN” vērtība).
4.6. Bilances izdruka vai zvērināta revidenta apstiprināta operatīvā bilance saskaņā ar Nolikuma 5.7.1.apakšpunkta prasību.
4.7. Peļņas-zaudējumu izdrukas vai zvērināta revidenta apstiprināta operatīvā bilance un peļņas – zaudējumu aprēķins saskaņā ar Nolikuma 5.7.2.apakšpunkta prasību.
4.8. Apliecinājums par neatkarīgi izstrādātu piedāvājumu saskaņā ar 4.pielikumu.
4.9. Pretendentam nav jāsagatavo atsevišķs tehniskais piedāvājums. Tehniskās specifikācijas prasību izpilde tiek apliecināta ar šajā nolikumā pieprasītajiem dokumentiem un pieteikumu dalībai iepirkumā.
4.10. Ja piedāvājumu iesniedz personu apvienība, visi apvienības dalībnieki paraksta gan pieteikumu dalībai iepirkumā, gan finanšu piedāvājumu.
5. PRASĪBAS PRETENDENTIEM
5.1. Pretendentam jābūt reģistrētam Latvijas Republikas normatīvajos aktos noteiktajā kārtībā. Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti vai to kopijas.
5.2. Uz pretendentu nedrīkst attiekties PIL 42. panta otrās daļas un Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas nosacījumi.
5.3. Nolikuma 5.2.punktā minēto izslēgšanas nosacījumu esamību Komisija pārbauda tikai attiecībā uz pretendentu, kuram saskaņā ar piedāvājumu vērtēšanas rezultātiem būtu piešķiramas Līguma slēgšanas tiesības, atbilstoši PIL 42.panta devītajā un desmitajā daļā un Sankciju likuma 11.¹ panta trešajā daļā noteiktajam.
5.4. Ja piedāvājumu iesniedz piegādātāju apvienība, tad uz katru apvienības dalībnieku attiecas Nolikuma 5.1. un 5.2.punkts, bet pārējos Nolikuma punktos izvirzītās prasības jāizpilda piegādātāju apvienībai kopumā.
5.5. Ja piedāvājumu Iepirkuma procedūrai iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu apliecinājumu par piegādātāju apvienības dalībnieku atbildības sadalījumu Līguma izpildē un norāda personu, kura ir pilnvarota pārstāvēt piegādātāju apvienību Iepirkumā.
5.6. Ja personu apvienību atzīst par Iepirkuma procedūras uzvarētāju, dalībnieku pienākums ir pēc Pasūtītāja pieprasījuma līdz Līguma slēgšanai izveidot sabiedrību saskaņā ar Latvijas Republikas normatīvajiem aktiem. Šo pieprasījumu Pasūtītājs paziņo vienlaikus ar lēmumu par Iepirkuma procedūras rezultātiem.
5.7. Prasības attiecībā uz pretendenta saimniecisko un finansiālo stāvokli:

	Prasība
	Iesniedzamie dokumenti

	5.7.1. Pretendenta Valsts ieņēmumu dienestā pēdējā iesniegtajā gada pārskatā ir pozitīvs bilances postenis “Pašu kapitāls kopā”.

Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.
	Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci.

	5.7.2. Pretendenta vidējam gada finanšu apgrozījumam trīs iepriekšējo finanšu gadu periodā jābūt ne mazākam par Pasūtītāja paredzamo līgumcenu (bez PVN). 

Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.

Ja Pretendents reģistrēts mazāk nekā trīs gadus, atbilstību pierāda par faktiski nostrādāto laiku.
	Pretendents iesniedz peļņas – zaudējumu aprēķinu izdrukas no EDS par iepriekšējiem trīs gadiem, par kuriem Pretendentam bija jāiesniedz gada pārskats.
Ja pretendents nav iesniedzis saimnieciskā gada finanšu pārskatu, Pretendentam jāiesniedz zvērināta revidenta apstiprināta operatīvā bilance un peļņas – zaudējumu aprēķins.



6. IESAISTĪTĀS PERSONAS 
6.1. Attiecībā uz Pretendenta saimnieciskajām un finansiālajām spējām Pretendents var balstīties uz citu personu iespējām, pierādot iepirkuma komisijai, ka tam faktiski būs pieejami šo personu resursi, kuru pašam nav un kuri nepieciešami iepirkuma līguma izpildei uz visu iepirkuma līguma izpildes laiku, ciktāl tie būs nepieciešami, un ka šīs personas būs solidāri atbildīgas par iepirkuma līguma izpildi.
6.2. Konkursā izraudzītā Pretendenta personas, kurus tas iesaistījis līguma izpildē, par kurām sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī personas, uz kuru iespējām konkursā izraudzītais Pretendents balstījies, lai apliecinātu savas kvalifikācijas atbilstību Iepirkuma dokumentos izvirzītajām prasībām, pēc līguma slēgšanas drīkst nomainīt tikai ar Pasūtītāja rakstveida piekrišanu.
7. PIEDĀVĀJUMU VĒRTĒŠANA UN LĒMUMA PIEŅEMŠANA
7.1. Iesniegto piedāvājumu vērtēšana notiek saskaņā ar Publisko iepirkumu likumu un šo Nolikumu.
7.2. Komisija pārbauda piedāvājuma noformējuma, kvalifikācijas un Tehniskās specifikācijas prasību izpildi.
7.3. Komisija pārbauda Finanšu piedāvājumu un labo aritmētiskās kļūdas normatīvajos aktos noteiktajā kārtībā.
7.4. Pretendenti, kuru piedāvājumi neatbilst Tehniskās specifikācijas prasībām, netiek vērtēti tālāk.
7.5. Komisija vērtē piedāvāto kartona izstrādājumu ķīmiskā sastāva un tehnisko parametru atbilstību Tehniskās specifikācijas prasībām, izvērtējot iesniegtos sertifikātus, tehnisko datu lapas un citus atbilstību apliecinošus dokumentus. Visi Pretendentu iesniegtie mapju paraugi tiek testēti vienādos apstākļos, izmantojot vienādu testēšanas secību, dokumentu kontrolkomplektu, slodzi un vērtēšanas metodiku.
7.6. Komisija, ja tas ir nepieciešams iesniegto paraugu kvalitātes objektīvai izvērtēšanai, piedāvājumā norādītās informācijas pārbaudei vai iesniegto paraugu savstarpējai salīdzināšanai, ir tiesīga pārbaudīt Pretendenta iesniegtos paraugus LNA Dokumentu preventīvās saglabāšanas departamenta laboratorijā. Ja nepieciešams, Komisija paraugu pārbaudē var pieaicināt attiecīgās jomas ekspertus.
7.7. Pretendentiem, kuru piedāvājumi atzīti par atbilstošiem, Komisija nosaka saimnieciski visizdevīgāko piedāvājumu pamatojoties uz kvalitātes un cenas vērtējumu.
7.8. Kvalitātes vērtējumā maksimālais punktu skaits ir 60. Kvalitāte tiek vērtēta pēc iesniegtajiem paraugiem atbilstoši Nolikumā noteiktajai vērtēšanas tabulai. Katra kvalitātes kritērija vērtējumu Komisija fiksē iepirkuma procedūras vērtēšanas protokolā, norādot piešķirtā punktu skaita pamatojumu. 
Vērtēšanas kritēriji:

	Kritērijs
	Maksimālais punktu skaits
	Vērtēšanas kārtība (katrs kritērijs tiek vērtēts neatkarīgi no pārējiem)

	Mapes locījumu (bigojuma) noturība
	18
	Mapes paraugu pilnībā atver un aizver 10 reizes, vienu pilnīgas atvēršanas un aizvēršanas darbību uzskatot par vienu ciklu. Pēc testa novērtē locījuma vietu stāvokli un mapes funkcionalitāti. 
18 punkti – nav redzamu bojājumu, plaisu, plīsumu, materiāla slāņu atdalīšanās vai paliekošas deformācijas; 
12 punkti – konstatējamas nelielas vizuālas izmaiņas vai deformācija, kas neietekmē mapes atvēršanu, aizvēršanu un turpmāku lietošanu; 
6 punkti – konstatējamas plaisas, materiāla slāņu atdalīšanās pazīmes vai izteikta deformācija, taču mape saglabā funkcionalitāti;
 0 punktu – konstatējams plīsums, locījuma vietas vai materiāla atdalīšanās vai cits bojājums, kas ietekmē mapes funkcionalitāti.

	Saišu stiprinājuma kvalitāte
	12
	Mapes saites pilnībā aizsien un atsien 10 reizes, vienu pilnīgas aizsiešanas un atsiešanas darbību uzskatot par vienu ciklu. Pēc testa novērtē saišu un to stiprinājuma vietu noturību. 
12 punkti – nav saišu vai stiprinājuma vietu bojājumu, deformācijas vai izkustēšanās; 
8 punkti – konstatējama neliela saišu vai stiprinājuma vietu deformācija vai izkustēšanās, kas neietekmē mapes aizsiešanu; 
4 punkti – konstatējami izteikti saišu vai stiprinājuma vietu bojājumi, taču saites joprojām nodrošina mapes aizvēršanu; 
0 punktu – saite pārtrūkst, atdalās, tās stiprinājums zaudē noturību vai vairs nenodrošina mapes drošu aizvēršanu.

	Dokumentu ievietošanas un izņemšanas ērtums
	12
	Mapē ievieto un no tās izņem Pasūtītāja sagatavotu vienāda izmēra, veida un apjoma dokumentu kontrolkomplektu. Testu veic vienādos apstākļos, fiksējot dokumentu ievietošanai un izņemšanai nepieciešamo laiku, nepieciešamās papildu darbības un dokumentu iespējamu aizķeršanos vai deformāciju. 
12 punkti – dokumentus iespējams brīvi un bez papildu darbībām ievietot un izņemt, tie neaizķeras un netiek deformēti; 8 punkti – nepieciešamas nelielas papildu darbības, taču dokumenti neaizķeras un netiek deformēti;
4 punkti – dokumenti ievietošanas vai izņemšanas laikā aizķeras vai to ievietošanai nepieciešamas vairākas papildu darbības, taču netiek radīts dokumentu bojājuma risks; 
0 punktu – dokumentu ievietošana vai izņemšana ir būtiski apgrūtināta vai iespējama tikai ar dokumentu deformācijas vai bojājuma risku.

	Konstrukcijas stabilitāte ekspluatācijā
	18
	Mapē vienmērīgi ievieto dokumentus ar kopējo masu 5 kg, mapi pilnībā aizver un aizsien, paceļ, pārvieto vismaz 5 metrus un novieto uz plaukta. Pēc testa novērtē mapes formas, konstrukcijas, saišu un savienojuma vietu stāvokli, kā arī dokumentu drošu noturēšanu mapē.
18 punkti – mape saglabā sākotnējo formu un stabilitāti, tās konstrukcija un stiprinājuma vietas nav bojātas un dokumenti ir droši noturēti; 
12 punkti – konstatējama neliela deformācija, kas neietekmē mapes stabilitāti, dokumentu drošību un turpmāku lietošanu; 
6 punkti – konstatējama izteikta deformācija vai konstrukcijas nestabilitāte, taču dokumenti paliek droši ievietoti un mape saglabā funkcionalitāti;
 0 punktu – mape zaudē konstrukcijas stabilitāti, atveras, plīst, tās stiprinājumi atdalās vai rodas dokumentu izkrišanas vai bojāšanas risks.


7.8.1. Katram kvalitātes kritērijam Komisija piešķir punktus, izvērtējot katra kvalitātes kritērija atbilstību Nolikuma vērtēšanas kārtībai un iesniegtā parauga faktiskajām īpašībām.
7.8.2. Vērtējums tiek piešķirts, pamatojoties uz iesniegtā parauga faktiski konstatētajām īpašībām. 
7.8.3. Ja kvalitātes kritērija izpildes līmenis ir nepietiekams, attiecīgajā kritērijā piešķir 0 punktus. 
7.8.4. Vērtēšanā Komisija ir tiesīga pieaicināt ekspertu saskaņā ar Nolikuma 9.1.2. apakšpunktu. 
7.9. Cenas vērtējumā maksimālais punktu skaits ir 40.
Punktus aprēķina pēc formulas:
C= (C1: C2) x 40
· C – Pretendenta iegūtais punktu skaits
· C1 – zemākā piedāvātā cena
· C2 – vērtējamā Pretendenta cena
40 – maksimālais cenas kritērijā punktu skaits
7.10. Pretendenta piedāvājuma kopējo vērtējumu aprēķina, summējot cenas kritērijā un kvalitātes kritērijos iegūto punktu skaitu, saskaņā ar šādu formulu:
V = C + K
· V – Pretendenta piedāvājuma kopējais punktu skaits
· C – cenas kritērijā iegūtais punktu skaits
· K – kvalitātes kritērijos iegūto punktu summa
7.11. Maksimālais iegūstamais punktu skaits ir 100 punkti, tai skaitā 40 punkti cenas kritērijā un 60 punkti kvalitātes kritērijos. Aprēķināto kopējo punktu skaitu noapaļo līdz divām zīmēm aiz komata.
7.12. Par saimnieciski izdevīgāko piedāvājumu atzīst prasībām atbilstošu piedāvājumu, kas ieguvis vislielāko kopējo punktu skaitu.
7.13. Pretendents, kas iesniedzis nepatiesas ziņas, tiks izslēgts no dalības iepirkumā.
7.14. Ja divi vai vairāki Pretendenti ieguvuši vienādu kopējo punktu skaitu, Komisija izvēlēsies to Pretendentu, kurš ieguvis lielāku punktu skaitu kvalitātes kritērijā. Gadījumā, ja kvalitātes kritērijā Pretendentiem ir vienāds punktu skaits, Pretendents tiks noteikts izlozes veidā. Gadījumā, ja kāds no uzaicinātajiem Pretendentiem neieradīsies uz izlozi Komisijas norādītajā termiņā, izloze notiks bez attiecīgā Pretendenta klātbūtnes.
7.15. Komisija Pretendentu, kuram būtu piešķiramas Līguma slēgšanas tiesības, izslēgs no dalības Iepirkumā:
7.15.1. PIL 42.panta pirmajā daļā noteiktajos gadījumos;
7.15.2. PIL 42.panta otrajā daļā noteiktajos gadījumos; 
7.15.3. Sankciju likuma 111. panta pirmajā daļā noteiktajos gadījumos.
7.16. Ja Pretendenta iesniegtais piedāvājums ir nepamatoti lēts, Komisija rīkojas saskaņā ar PIL 53.panta prasībām. 
7.17. Ja Iepirkumam nav iesniegti piedāvājumi vai arī visi iesniegtie piedāvājumi neatbilst Nolikuma prasībām, Komisija pieņem lēmumu izbeigt Iepirkumu.
7.18. Pēc lēmuma pieņemšanas visi Pretendenti trīs darba dienu laikā tiks informēti par Komisijas pieņemto lēmumu saskaņā ar Publisko iepirkumu likuma 37.panta otro daļu.
7.19. Ja Pretendents, kura piedāvājums ieguvis vislielāko kopējo punktu skaitu, atsakās slēgt līgumu vai līgums netiek noslēgts noteiktajā termiņā, Komisija ir tiesīga slēgt līgumu ar Pretendentu, kura piedāvājums ieguvis nākamo lielāko kopējo punktu skaitu, vai pārtraukt iepirkumu.
7.20. Ja pieņemts lēmums slēgt Līgumu ar nākamo Pretendentu, kurš ieguvis nākamo lielāko punktu skaitu, bet tas atsakās slēgt Līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.
8. IEPIRKUMA LĪGUMS
8.1. Pasūtītājs slēgs Līgumu ar Iepirkuma uzvarētāju saskaņā ar Iepirkuma Tehnisko specifikāciju un uzvarētāja finanšu piedāvājumu tādā redakcijā, kā tas norādīts Nolikuma 5.pielikumā – Līguma projekts.
8.2. Iesniedzot piedāvājumu, pretendents akceptē Līguma noteikumus. Līguma slēgšanas laikā Līguma projekts var tikt precizēts, veicot tajā abpusēji saskaņotus labojumus, kas negroza darījuma būtiskās sastāvdaļas.  
8.3. Līgums ar Iepirkuma uzvarētāju tiek noslēgts 5 (piecu) darbadienu laikā pēc Pasūtītāja attiecīga uzaicinājuma nosūtīšanas pretendentam.
8.4. Līgums stājas spēkā Līgumā noteiktajā kārtībā. Samaksa tiek veikta Līgumā noteiktajā kārtībā.
8.5. Saskaņā ar PIL 29.pantu 10 (desmit) darbadienu laikā pēc tam, kad noslēgts Līgums, Pasūtītājs sagatavo un publikāciju vadības sistēmā publicē informatīvu paziņojumu par Līguma slēgšanas tiesību piešķiršanu. 
9. IEPIRKUMU KOMISIJAS TIESĪBAS UN PIENĀKUMI
9.1. Komisija ir tiesīga:
9.1.1.  prasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai, nosakot termiņu, līdz kuram Pretendentam jāsniedz atbilde;
9.1.2.  pieaicināt atzinumu sniegšanai vienu vai vairākus neatkarīgus ekspertus ar padomdevēja tiesībām;
9.1.3.  lemt par Iepirkuma procedūras pārtraukšanu vai izbeigšanu;
9.1.4.  noraidīt piedāvājumus, ja tie neatbilst Nolikuma prasībām;
9.1.5.  neizvēlēties nevienu no piedāvājumiem, ja tie pārsniedz šim nolūkam atvēlētos līdzekļus.
9.2. Komisijai ir pienākums:
9.2.1.  nodrošināt Iepirkuma procedūras norisi un dokumentēšanu;
9.2.2.  pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai.
10. PRETENDENTA TIESĪBAS UN PIENĀKUMI
10.1. Pretendents ir tiesīgs:
10.1.1.  pirms piedāvājumu iesniegšanas termiņa beigām grozīt vai atsaukt iesniegto piedāvājumu;
10.1.2.  pieprasīt papildu informāciju un uzdot jautājumus Komisijai atbilstoši Nolikumā noteiktajai kārtībā;
10.1.3.  ja Pasūtītājs nepieciešamo informāciju par Pretendentu iegūst tieši no kompetentās institūcijas, publiskām datubāzēm vai no citiem avotiem, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
10.2. Pretendentam ir pienākums:
10.2.1.  sagatavot piedāvājumu atbilstoši Nolikuma prasībām;
10.2.2.  sniegt patiesu informāciju;
10.2.3.  noteiktajā termiņā un apjomā sniegt atbildes uz Komisijas pieprasījumiem, lai precizētu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;
10.2.4.  segt visas izmaksas saistībā ar piedāvājumu sagatavošanu un iesniegšanu;
10.2.5.  sekot līdzi pasūtītāja Pircēja profilā EIS e-konkursu apakšsistēmā https://www.eis.gov.lv/EKEIS/Supplier/Procurement/178678 ievietotajai aktuālajai informācijai par Iepirkuma norises gaitu, atbildēm uz Pretendentu uzdotajiem jautājumiem un skaidrojumiem.
11. PĀRĒJIE NOTEIKUMI
11.1. Pasūtītājs apliecina, ka ievēros Pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016. gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula). 
11.2. Nolikums sastāv no Nolikuma teksta un pieciem pielikumiem, kas ir Nolikuma neatņemamas sastāvdaļas:
1.pielikums – Pieteikums dalībai iepirkumā;
2.pielikums – Tehniskā specifikācija; 
3.pielikums – Finanšu piedāvājuma veidne;
4.pielikums – Apliecinājums par neatkarīgi izstrādātu piedāvājumu;
5.pielikums – Līguma projekts.



1.pielikums 
Iepirkuma ar ID Nr. LNA 2026/8
nolikumam


PRETENDENTA PIETEIKUMS DALĪBAI IEPIRKUMĀ

„Nestandarta mapju iegāde arhivēšanas vajadzībām”
Iepirkuma identifikācijas Nr. LNA 2026/8


	Pretendenta nosaukums
	

	Vienotais reģistrācijas numurs
	

	Juridiskā adrese
	

	Biroja adrese
	

	Kontaktpersona (vārds, uzvārds)
	

	Tālruņa numurs
	

	E-pasts
	

	Pretendenta statuss[footnoteRef:2] [2:  Mazais uzņēmums ir uzņēmums, kurā nodarbinātas mazāk kā 50 personas un kura gada apgrozījums un/vai gada bilance nepārsniedz 10 miljonus eiro; vidējais uzņēmums ir uzņēmums, kas nav mazais uzņēmums, un kurā nodarbinātais mazāk kā 250 personas un kura gada apgrozījums nepārsniedz 50 miljonus eiro un/vai gada bilance kopā nepārsniedz 43 miljonus eiro.] 

	☐ mazais uzņēmums
	☐ vidējais uzņēmums



saskaņā ar iepirkuma „Nestandarta mapju iegāde arhivēšanas vajadzībām”, ID Nr. LNA 2026/8, Nolikumu pretendents ar savu parakstu apliecina, ka:
1. ir iepazinies un piekrīt Nolikuma un tā pielikumu noteikumiem, apņemas tos ievērot un izpildīt, piekrīt piedalīties Iepirkumā un garantē Nolikumā noteikto prasību izpildi;
2. Iepirkuma noteikumi ir skaidri un saprotami;
3. Pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Līguma izpildi noteiktajā apjomā, termiņos un labā kvalitātē;
4. darbu izpildes apstākļi un apjoms ir skaidri un saprotami, un darbu var izpildīt atbilstoši Nolikumam, nepārkāpjot normatīvo aktu prasības un publiskos ierobežojumus;
5. uzņemas pilnu atbildību par iesniegto piedāvājumu, tajā ietverto informāciju, noformējumu, atbilstību Nolikuma prasībām. Visas iesniegtās dokumentu kopijas atbilst oriģināliem, sniegtā informācija ir patiesa;
6. ir iepazinies ar Līguma projektā (Nolikuma 5.pielikums) noteiktajiem apmaksas un citiem noteikumiem un piekrīt tiem pilnībā, vienlaicīgi apliecinot to saprotamību un izpildāmību;
7. Pasūtītājs var izmantot piedāvājumā norādītos Pretendenta datus, lai iegūtu vai pārbaudītu informāciju, kas nepieciešama lēmuma par Iepirkuma rezultātiem pieņemšanai un līguma noslēgšanai;
8. nekādā veidā nav ieinteresēts neviena cita pretendenta piedāvājumā, kas iesniegts šajā iepirkumu procedūrā.



	Vārds, uzvārds, paraksts
	

	Ieņemamais amats[footnoteRef:3] [3:  Paraksta pretendenta paraksttiesīgā amatpersona vai pretendenta atbilstoši pilnvarotā persona (šādā gadījumā jāpievieno pilnvara saskaņā ar nolikuma 4.2.punktu).] 

	

	Datums
	




2.pielikums
Iepirkumam ar ID Nr. LNA 2026/8
Tehniskā specifikācija nestandarta mapēm arhivēšanas vajadzībām
1. Paraugu iesniegšana
1.1. Paraugi tiks izmantoti, lai izvērtētu kartona fizisko un ķīmisko īpašību atbilstību, gatavo izstrādājumu bigojumu, aizdari. Lai paraugus būtu iespējams identificēt, uz tiem jābūt norādītam pretendenta nosaukumam. Paraugu iesniegšanai nepieciešams sazināties ar Nolikuma 1.4.punktā norādīto iepirkuma kontaktpersonu. Pretendents līdz piedāvājuma iesniegšanas termiņa beigām iesniedz preces paraugus vienā eksemplārā.
1.2. Ja paraugu izvērtēšanas procesā nebūs iespējams droši un objektīvi noteikt to, cik pretendenta piedāvāto kartona izstrādājumu paraugi ir pielaidīgi locīšanai (iespējamie plīsumi locījumu vietās), Komisija ir tiesīga prasīt pretendentam, kuram būtu piešķiramas līguma slēgšanas tiesības, iesniegt nesalocītus paraugus.
2. Kopējais iepirkuma apjoms:

	Nr.p.k.
	Prece
	Izmērs, mm
	Skaits gab.

	1.
	Mape ar saitēm
	630 x 460 x 50
	12000



	[image: ]

	1.attēls. Mapes izmēri



3. Mapes izgatavotas no matēta (neder spīdīgs, glancēts) presētā (4. attēls) kartona, kas atbilst šādiem parametriem: 
· Paredzētais dokumentu glabāšanas ilgums ≥100 gadi;
· PH līmenis > 7,5;
· Sārmu rezerve vismaz 0.4 mol/kg;
· 100% tīra celuloze;
· Kartons nesatur makulatūru un kokmasas piedevas;
· Nav krāsas migrācijas;
· Nesatur optiskos balinātājus;
· Kapa lielums < 5;
· Kartona biezums ir 0,8 mm presētajam kartonam vai 1,6 mm gofrētajam;
· Kartona svars 600-900 g/m2, 560 - 650 g/m2 gofrētajam;
· Mehānisko īpašību atbilstība standartam ISO 9706.
4. Mapes iekšpusē ir trīs nolokāmas malas (skat. 1. attēlu) 15 -20 cm platumā.
4.1. Visās četrās mapes locījuma vietās paredzēts rievojums – katrā no tām ir sešas bigas 50 mm platumā (skat. 2. attēlu).
	[image: ] 
	2. attēls. Mapes bigojums. 50 mm bigojums ar bigu ik pa 10 mm.

	[image: ]
	3.attēls. Mapes aizdare. Priekšpuses un mugurpuses vākos ir iestiprinātas sasienamas kokvilnas saites. To stiprinājums nedrīkst skart bigas.



4.2. Mapes priekšpuses un mugurpuses vākos ir iestiprinātas sasienamas kokvilnas saites 10 mm platumā un 250 mm garumā no ielīmējuma vietas, jeb 200 mm mērot no vāka malas, lai nodrošinātu mapes aizdari sānu vērtnē. Mapei ir trīs sienamas aizdares – viena priekšējā daļā un divas sānos. Aizdares stiprinājums neskar locījumu rievas (bigas) (skat. 3. attēlu).
4.3. Gan augšējā, gan apakšējā daļā saites ir iestiprināta vismaz 50 mm attālumā no sānu malas (skat. 3.-4. attēlus sarkanas atzīmes).
4.4. 
	[image: Attēls, kurā ir māksla, papīrs, audums, dizains

Mākslīgā intelekta ģenerētais saturs var būt nepareizs.]5 cm

	4. attēls. Mapes aizdare.




5. Gatavās produkcijas izgatavošanas laiks nedrīkst pārsniegt 60 (sešdesmit) dienas no pasūtījuma izdarīšanas brīža.
6. Pretendentam nav nepieciešams sagatavot un iesniegt atsevišķu tehnisko piedāvājumu, jo, parakstot pieteikumu par piedalīšanos iepirkumā (Nolikuma 1.pielikums), pretendents apliecina, ka piekrīt un apņemas ievērot un izpildīt visas Nolikuma Tehniskajā specifikācijā (2.pielikums) izvirzītās prasības.
7. Pretendentam jāiesniedz ražotāja izsniegti sertifikāti vai tehnisko datu lapas, vai produktu specifikācijas, vai saskaņā ar Nolikuma 3.10.punktu apliecinātas attiecīgo dokumentu kopijas, kuros sniegta pilnīga un precīza informācija par kartona fiziskajām un ķīmiskajām īpašībām visām Tehniskās specifikācijas 2.sadaļā minētajām pozīcijām. Šos dokumentus Pretendents EIS sistēmā var ievietot sadaļā "Tehniskais piedāvājums" vai pie citiem dokumentiem.
8. Ja Pretendents Tehniskās specifikācijas 7.punktā minēto dokumentu – sertifikātu, tehnisko datu lapu, produktu specifikāciju vai attiecīgo dokumentu kopiju – vietā norāda hipersaiti uz ražotāja oficiālo tīmekļa vietni, tad tai jābūt tiešai hipersaitei uz konkrēto ražotāja kartonu, kur pieejama pilnīga un precīza informācija par pretendenta piedāvājuma realizācijai izmantot paredzēto kartonu latviešu vai angļu valodās.
LNA 2026/8

3.pielikums
Iepirkuma ar ID Nr. LNA 2026/8
nolikumam


FINANŠU PIEDĀVĀJUMS IEPIRKUMAM

„Nestandarta mapju iegāde arhivēšanas vajadzībām”
Iepirkuma identifikācijas Nr. LNA 2026/8


____________________________________________(uzņēmuma nosaukums)

 piedāvā nestandarta mapes šādā apjomā un par šādām cenām:

	Nr.p.k.
	Nosaukums
	Izmēri (garums x, platums x, augstums x) mm
	Skaits gab.
	Cena (bez PVN) EUR
	Summa (bez PVN) EUR

	1.
	Mape ar saitēm
	630 x 460 x 50
	12000
	
	




Apliecinām, ka finanšu piedāvājumā iekļautas visas izmaksas, kas nepieciešamas Līguma pilnīgai izpildei, tostarp materiālu, ražošanas, transporta, piegādes, nodokļu un citas ar Līguma izpildi saistītās izmaksas.


	Pretendenta nosaukums
	

	Vārds, uzvārds, paraksts
	

	Ieņemamais amats[footnoteRef:4] [4:  Paraksta pretendenta paraksttiesīgā amatpersona vai pretendenta atbilstoši pilnvarotā persona.] 

	

	Datums
	




4.pielikums
Iepirkuma ar ID Nr. LNA 2026/8
nolikumam

__________________________
/Pasūtītāja nosaukums/


Apliecinājums par neatkarīgi izstrādātu piedāvājumu

Ar šo, sniedzot izsmeļošu un patiesu informāciju, ________________________
           Pretendenta/kandidāta nosaukums, reģ. Nr.
(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):
	☐
	4.1. ir iesniedzis piedāvājumu neatkarīgi no konkurentiem[footnoteRef:5] un bez konsultācijām, līgumiem vai vienošanām, vai cita veida saziņas ar konkurentiem; [5:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.



5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2.apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2.apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, bet ne mazāk kā 700 eiro, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums______________
	
	
	

	
	
	Paraksts




(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)


Pielikums
Informācija par Pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	



Datums______________
	
	
	

	
	
	Paraksts





5.pielikums
Iepirkuma ar ID Nr. LNA 2026/8
nolikumam
LĪGUMA PROJEKTS
Par nestandarta mapju iegādi
Rīgā, 
Līguma datums ir pēdējā elektroniskā paraksta datums

	Latvijas Nacionālais arhīvs, vienotais reģistrācijas nr.90009476367, juridiskā un faktiskā adrese: Šķūņu iela 11, Rīga, LV-1050, tā direktores Māras Sprūdžas personā, kura rīkojas saskaņā ar Ministru kabineta 2010.gada 28.decembra noteikumiem nr.1234 „Latvijas Nacionālā arhīva nolikums”, turpmāk – Pircējs, no vienas puses, un
	........................................... (uzņēmuma nosaukums), vienotais reģistrācijas nr. ............................., juridiskā adrese: .........................., faktiskā adrese: ...................................., tā/s valdes locekļa/pilnvarotās personas .................................. personā, kurš/a rīkojas saskaņā ar uzņēmuma statūtiem/pilnvaru, turpmāk – Piegādātājs, no otras puses,
abas kopā turpmāk - Puses un katra atsevišķi – Puse, pamatojoties uz Latvijas Nacionālā arhīva iepirkumu komisijas organizētā iepirkuma „Nestandarta mapju iegāde arhivēšanas vajadzībām”, identifikācijas Nr. LNA 2026/8, rezultātiem, turpmāk  – Iepirkums, noslēdz šādu līgumu, turpmāk – Līgums:
1. LĪGUMA PRIEKŠMETS
1.1. Pircējs pasūta, pērk un pieņem, un Piegādātājs pārdod, piegādā un kartona mapes (turpmāk – Preces) saskaņā ar Iepirkuma tehnisko piedāvājumu (Līguma 1.pielikums) un Piegādātāja finanšu piedāvājumu (Līguma 2.pielikums), kas ir Līguma neatņemamas sastāvdaļas.
1.2. Piegādātājs apņemas patstāvīgi, izmantojot savus darbiniekus, līdzekļus, iekārtas un transportu izgatavot un piegādāt Pircējam Preces Līguma noteiktajā apjomā, termiņā un kvalitātē.
2. LĪGUMA TERMIŅI
2.1. Līgums stājas spēkā dienā, kad to ir parakstījušas abas Puses, un ir spēkā līdz Pušu saistību pilnīgai izpildei, bet ne ilgāk kā līdz 2026.gada 31.decembrim.
3. LĪGUMA SUMMA 
3.1.  Līguma summa ir ................... (summa vārdiem) EUR un PVN 21% ....................... (summa vārdiem) EUR, pavisam kopā ........................... (summa vārdiem) EUR, turpmāk – Līguma summa.
3.2.  Līguma summa tiek noteikta nemainīga uz visu Līguma darbības laiku, izņemot gadījumus, ja Puses vienojas par tās samazinājumu.
4. PREČU PIEGĀDE UN SAMAKSAS KĀRTĪBA
4.1.  Preces tiek izgatavotas un piegādātas saskaņā ar pasūtījumu, kuru Pircējs noformē rakstveidā pēc Līguma parakstīšanas, un kas satur šādu informāciju:
Preču nosaukums un daudzums,
cena;
piegādes termiņš;
piegādes vieta;
cita detalizēta informācija, kas nepieciešama un ir būtiska atsevišķās Preču partijas izgatavošanai un piegādei
4.2. Pircējs veic pasūtījumu par pilnu Līgumu summu vienā partijā.
4.3. Pircēja pasūtījums tiek nosūtīts uz šādu Piegādātāja e-pasta adresi: ................................
4.4. Maksimālais preču izgatavošanas un piegādes termiņš no Pasūtījuma nosūtīšanas brīža ir 60 dienas.
4.5. Piegādātājs par piegādātajām precēm izsniedz preču pavadzīmi-rēķinu, kur norāda visu preču uzskaitei un apmaksai būtisko informāciju, kā arī šim Līgumam Pircēja piešķirto Līguma numuru.
4.6. Maksu par saņemtajām precēm Pircējs veic saskaņā ar Piegādātāja iesniegto preču pavadzīmi-rēķinu 20 (divdesmit) dienu laikā no preču saņemšanas dienas. Piegādes faktu apliecina preču pavadzīme-rēķins, ko parakstījušas abu Pušu atbildīgās persona.
4.7. Pasūtītājs maksājumus veic ar pārskaitījumu uz bankas kontu, kas norādīts Piegādātāja iesniegtajā preču pavadzīmē-rēķinā. Pasūtītāja maksājums tiek uzskatīts par izpildītu dienā, kad maksājuma uzdevums iesniegts izpildei bankā.
5. PREČU PIEGĀDE, NODOŠANA UN PIEŅEMŠANA
5.1.  Piegādātājs apņemas nodot Preces Pircējam šajā Līguma noteiktajā termiņā, apjomā un atbilstoši Tehniskajā specifikācijā (Līguma 1.pielikums) noteiktajām kvalitātes prasībām.
5.2.  Pircējs, pamatojoties uz Preču pavadzīmi-rēķinu, pieņem Preces pēc daudzuma to saņemšanas brīdī, un pārbauda Preču kvalitātes atbilstību trīs darba dienu laikā.
5.3. Pircējs ir tiesīgs izvirzīt pretenziju Piegādātājam vai atteikties no Preces, ja pēc Līguma 5.2.punktā norādītās kvalitātes pārbaudes konstatē, ka Preces neatbilst pasūtījumam, tehniskajai specifikācijai vai tām ir redzami bojājumi un trūkumi.
5.4.  Konstatējot jebkura veida Preces bojājumus vai defektus, neatbilstību kvalitātes prasībām, neatbilstošu daudzumu, Pircējs par to informē Piegādātāju. Ja Pircēja pretenzijas ir pamatotas, Piegādātājs apņemas trūkumus novērst 10 (desmit) dienu laikā.
5.5. Pretenziju par konstatētiem preces defektiem Pircējs nosūta Piegādātājam ne vēlāk kā 10.(desmitajā) dienā pēc defekta konstatēšanas dienas.
5.6. Ja Preču lietošanas laikā tiek konstatēti Preču trūkumi (defekti, bojājumi, neatbilstība tehniskās specifikācijas prasībām), Pircējs par to informē Piegādātāju un pieaicina Piegādātāja pārstāvi  piedalīties konstatēto trūkumu pārbaudē. Par pārbaudes rezultātiem Puses sagatavo  un paraksta aktu, kurā norāda konstatētos trūkumus, to raksturu un novēršanas kārtību. Šādā gadījumā Piegādātājs par saviem līdzekļiem un bez papildus samaksas novērš aktā norādītos trūkumus un aizstāj neatbilstošās Preces ar Līguma un tehniskās specifikācijas prasībām atbilstošām Precēm aktā noteiktā termiņā.
5.7. Līguma 5.6.punktā norādīto iespējamo trūkumu konstatācijas maksimālais laika periods Pircējam nevar pārsniegt 6 mēnešus no Līguma 5.2.punktā norādītā preču saņemšanas brīža.
6. PUŠU ATBILDĪBA
6.1.  Piegādātājs ir atbildīgs par Preču savlaicīgu piegādi, Līgumā un attiecīgajā pasūtījumā noteiktajā termiņā, apjomā un kvalitātē, kā arī par piegādes veikšanu ar Pircēju iepriekš saskaņotā laikā un vietā.
6.2. Piegādātājs uzņemas atbildību par zaudējumiem, kuri nodarīti Pircējam un trešajām personām saistībā ar Līguma noteikumu pārkāpumiem Piegādātāja vainas dēļ.
6.3.  Pircējs apņemas veikt samaksu par Precēm Līgumā noteiktajā apmērā un termiņos.
6.4. Preces kvalitātes pārbaudei Pircējs pēc savas iniciatīvas vai, Pusēm vienojoties, var arī pieaicināt neatkarīgu ekspertu.
6.5. Ja Piegādātājs nepiegādā Preces vai nenovērš konstatētos Preču bojājumus vai trūkumus Līgumā noteiktajā kārtībā un termiņā, Piegādātājs maksā Pircējam līgumsodu 1% (viena procenta) apmērā no termiņā nepiegādāto vai neatbilstošo Preču vērības par katru nokavēto dienu, sākot ar dienu, kas seko attiecīgā termiņa pēdējai dienai, bet kopumā ne vairāk kā 10 % (desmit procenti) no attiecīgā pasūtījuma kopējās summas.
6.6. Ja Pircējs neveic samaksu par piegādātajām Precēm Līgumā noteiktajā kārtībā un termiņā, Pircējs maksā Piegādātājam līgumsodu 1% (viena procenta) apmērā no laikā nesamaksātās summas par katru nokavēto dienu, kas seko maksājuma termiņa pēdējai dienai, bet kopumā ne vairāk kā 10 % (desmit procentu) apmērā no termiņā nesamaksātās summas.
6.7. Puses piekrīt, ka līgumsodus, izmaksas un zaudējumu atlīdzības, kas Pircējam pienākas no Piegādātāja saskaņā ar Līguma izpildi, Pircējs ir tiesīgs aprēķināt vienpusēji saskaņā ar pretenzijas aktu. Līgumsods tiek maksāts saskaņā ar Pircēja saņemto maksājumu pieprasījumu, tajā noteiktajos termiņos. Ja līgumsods netiek apmaksāts Pircēja noteiktajos termiņos, Pircējam ir tiesības to ieturēt no jebkura maksājuma, kas saistībā ar Līgumu pienākas Piegādātajam.
6.8. Līgumsoda samaksa neatbrīvo Puses no Līguma saistību pilnīgas izpildes un izdevumu un/vai zaudējumu atlīdzināšanas pienākuma.
7. LĪGUMA GROZĪŠANA, PAPILDINĀŠANA UN IZBEIGŠANA
7.1. Līgumu var grozīt, papildināt vai izbeigt pirms termiņa, Pusēm par to savstarpēji vienojoties. Visi Līguma grozījumi un papildinājumi tiek pievienoti Līgumam rakstveidā kā pielikumi un kļūst par Līguma neatņemamām sastāvdaļām. Līguma grozījumi un papildinājumi stājas spēkā ar brīdi, kad tos parakstījušas abas Puses.
7.2. Pircējs ir tiesīgs vienpusējā kārtā, nosakot Līguma izbeigšanas datumu, izbeigt Līgumu pirms termiņa, nosūtot par to rakstveida paziņojumu Piegādātājam, šādos gadījumos:
ja piegāde nav veikta atbilstoši Līguma nosacījumiem vai arī Piegādātājs nepilda savas saistības un pienākumus, kas izriet no Līguma, un 10 (desmit) dienu laikā pēc attiecīga Pircēja rakstveida paziņojuma saņemšanas nav novērsis savas nekvalitatīvas darbības vai neizdarības sekas;
ja pret Piegādātāju uzsākts maksātnespējas process vai tā saimnieciskā darbība pārtraukta vai apturēta.
7.3. Ja Līguma darbība tiek izbeigta pirms Līguma 2.1.punktā norādītā termiņa, tad Puses sastāda aktu, ar kuru tiek fiksēts uz Līguma pārtraukšanas brīdi piegādāto preču apjoms. Pircējs veic norēķinu ar Piegādātāju saskaņā ar abpusēji sastādīto aktu un Līgumā noteiktajiem izcenojumiem. Pircējs ir tiesīgs ieturēt no Piegādātājam izmaksājamām summām līgumsodus vai zaudējumu atlīdzības, ja tādas attiecināmas.
7.4. Citi būtiski Līguma grozījumi, kas nav atrunāti Līgumā, tiek veikti saskaņā ar Publisko iepirkumu likuma 61.pantu.

8. NEPĀRVARAMAS VARAS APSTĀKĻI
8.1.  Pušu atbildība neiestājas, ja Līguma saistību izpildi aizkavē vai tā kļūst neiespējama  nepārvaramas varas apstākļu dēļ. Par nepārvaramu varu uzskatāmi apstākļi, kurus Pusei nebija iespējams ne paredzēt, ne novērst un kuri iziet ārpus Puses kontroles un atbildības. Ar nepārvaramas varas (force majeure) apstākļiem Puses saprot karu, blokādi, embargo, eksporta un importa aizliegumu, epidēmijas un citus ārkārtēja rakstura apstākļus, kurus Puses nevarēja paredzēt slēdzot Līgumu un tā izpildes laikā, dabas katastrofas, ugunsnelaime, plūdi, citas stihiskas nelaimes un sociālie konflikti (streiki, boikoti, lokauti). 
8.2.  Pusei, kuras saistību izpilde tiek kavēta nepārvaramas varas apstākļu dēļ, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā trīs dienu laikā no to iestāšanās dienas.
8.3.  Pēc nepārvaramās varas apstākļu izbeigšanās Puses rakstveidā vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 (vienu) mēnesi, tad Puses rakstveidā vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos. Šādā gadījumā Līguma darbību var pārtraukt arī vienpusēji, informējot par to otru Pusi.

9. STRĪDU IZŠĶIRŠANAS KĀRTĪBA
9.1. Strīdus un domstarpības, kas Pusēm rodas Līguma izpildes gaitā, par Līgumu un tā izpildi Puses risina pārrunu ceļā, noformējot to rakstveidā.
9.2. Ja strīdus un domstarpības nav iespējams atrisināt pārrunu ceļā, tie nododami izšķiršanai Latvijas Republikas tiesā Latvijas Republikas normatīvajos aktos noteiktajā kārtībā.
10. CITI NOTEIKUMI
10.1. Puses Līguma izpildē sev par saistošu atzīst arī Pušu saraksti e-pastā, kā arī ar drošu elektronisko parakstu parakstītus Pušu dokumentus.
10.2. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
10.3. Līguma izpildi koordinējošā persona no Pasūtītāja puses ir  <amats, vārds, uzvārds>, tālrunis: <tālruņa numurs>, e-pasts: <e-pasta adrese>.
10.4. Līguma izpildi koordinējošā persona no Piegādātāja puses ir <amats, vārds, uzvārds>, tālrunis: <tālruņa numurs>, e-pasts: <e-pasta adrese>.
10.5. Līguma 10.3. un 10.4. apakšpunktā noteiktās Pušu kontaktpersonas ir tiesīgas attiecīgās Puses vārdā parakstīt pieņemšanas – nodošanas aktus, trūkumu aktus un citus dokumentus, iesniegt ieteikumus un pretenzijas, kā arī risināt citus ar Līguma izpildi saistītus organizatoriskus jautājumus.

11. PUŠU REKVIZĪTI UN PARAKSTI

	Pasūtītājs
	Izpildītājs

	Latvijas Nacionālais arhīvs
	

	Adrese: Šķūņu iela 11, Rīga, LV-1050
	

	Reģistrācijas Nr. 90009476367
	

	Tālrunis: 20043706
	

	E-pasts: pasts@arhivi.gov.lv
	

	Tīmekļa vietne: www.arhivi.gov.lv
	

	Bankas rekvizīti: Valsts kase
	

	Konts Nr. LV53TREL2220663003000
	

	
	

	Direktore Māra Sprūdža

